钦定古今图书集成/明伦汇编/氏族典/第056卷 > 徐君蒨
## 钦定古今图书集成/明伦汇编/氏族典/第056卷 > 徐君蒨

按《万姓统谱》：君蒨字怀简，东海郯人。父绲，入梁，位侍
中、太常、信武将军。君蒨幼聪明好学，尤长四部书，问
无不对。善弦歌，为湘东王镇西谘议参军，颇好声色。
侍妾数十，皆佩金翠，曳罗绮，服玩悉以金银。酣歌载
妓，肆意游行，荆楚山川，靡不毕践，朋从游好，莫得见
之。时鱼弘亦以豪侈称，于是谣曰：“北路鱼，南路徐。”